**Liturgy snein 17 aug. 2025 - Achlum - St. Gertrudiskerk**

**Voorganger ds. T. Osinga, Franeker**

**WY KOMME BINNEN**

**Orgelspel**

**Liet fóar de tsjinst: 216: 1, 2, 3 - Dit is in moarntiid**

**1.** Dit is in moarntiid as oait de earste.

’t Liet fan ’e klyster makket God grut.

Tank foar it sjongen, tank foar de moarntiid,

beide ûntspringe nij oan it wurd.

**2.** Dauwe\_oer de ierde, sinne fan boppen,

hearlike hôftún, rook fan alear.

Tank foar de beammen, blommen en fruchten,

al wa’t hjir omrint, moetet de Hear.

**3.** Dei fan myn libben, ljocht foar myn eagen,

ljocht dat al fonkele dêr’t Eden lei.

Priizgje\_yn ’e moarntiid God foar syn skepping,

priizgje bliermoedich syn nije dei.

**wolkom en meidielings**

**TARIEDING**

**Oanfangspsalm 84: 1, 2 - Hoe leaflik is jo hûs, o Hear - steande**

**1.** Hoe leaflik is jo hûs, o Hear,

de wenning dêr’t jo namme klear

ta klinken komt foar alle minsken.

Noait giet de langstme by my wei,

dat ik dêr komme\_en sjonge mei.

Wat soe my boppe dream en winsken

noch leaver wêze\_as dêr te stean,

om ta jo libben yn te gean?

**2.** It heil dat oer jo wente leit

jout alle libben feilichheid,

de fûgels fine dêr har nêsten.

De swellen fleane út en yn,

de mosken wenje boppe ’t bynt,

hja hawwe\_in honk om út te rêsten.

Ik haw in honk yn Gods paleis:

o, dêr te sjongen nachts en deis.

**Bemoediging, drompelbea en groetenis**

**Psalm 84: 6 - Want God, de Heare, goed en myld,**

**6.** Want God, de Heare, goed en myld,

ús sinne en ús feilich skyld,

hâldt ús yn eare\_út geunst allinne.

Want Hy ûntkeart it goede net

dy’t foar Him libje\_oprjocht fan hert

 **Blad 1**

en op ’e goede wegen rinne.

Hoe sillich dy’t it yn ’e wrâld

op Jo en op jo almacht hâldt!

**Kyriegebed, mei oanslútend sjonge it glorialiet:** **304: 1, 2, 3 - Sjong fan de Heit**

**1.** Sjong fan de Heit, Hy dy’t yn ’t grut begjinnen

de minsken skoep, de bisten en de dingen,

himel en ierde, wol Him hulde bringe:

hâld Him yn eare!

**2.** Sjong fan de Soan, it ljocht dat ús skewielet,

boarne fan lok foar wa’t syn wurd besielet,

gean ôf op Him, de stjer dy’t oer ús strielet:

hâld Him yn eare!

**3.** Sjong fan de Geast, de azem fan it goede,

duorsume krêft dy’t ús sa lang al noede.

Wêr’t wy ek gean, wy binne yn syn hoede:

hâld Him yn eare!

**TSINST FAN IT WURD**

**Gebed bij de iepening fan de Skriften**

**Lêze út de Skriften: Deuteronomium 30: 15-20**

**Liet 316: 1, 2 - Gods libbenswurd is net te dreech,**

**1.** Gods libbenswurd is net te dreech,

’t is net te djip, ’t is net te heech

foar minsken traach om ’t oan te nimmen.

It is in teken yn jim hân,

in ljocht dat yn jim eagen brânt.

Jim hearre dei oan dei syn stimme.

**2.** It is net oan ’e oare kant,

net fier hjirwei, wat sizz’ jim dan:

Wa sil foar ús de see befarre,

wa giet foar ús oer de\_oseaan

en sil ús dan de wiisheid jaan,

it antwurd op al wat ús barde?

**Lêze út de Skriften: Markus 16: 1-8**

**Liet 621: 1 – 5 - Ferskynd is no de grutte dei**

**1.** Ferskynd is no de grutte dei

wêrop’t ús liet net swije mei,

want Jezus Kristus hat oerwûn,

de fijân is ferballe\_en bûn.

Halleluja.

**2.** De nacht, de sûnde en de dea,

de hel, it leed, de eangst, it kwea,

dat alles is teneate dien,

want Hy is út it grêf opstien.

Halleluja.

**3.** De dea naam Him wol by ús wei,

dy’t warleas yn ’e ierde lei,

mar Hy kaam mei it ljocht werom,

en dielt syn libbenskrêft hjir om.

Halleluja.

**4.** De sinne\_en de\_ierde, al wat is

ferjit op slach syn drôfenis,

en fiert it feest fan dizze dei:

dy’t opstie bringt it libben mei.

Halleluja.

**5.** Ek wy, wy sjonge no yn koar

ús halleluja elk foar oar.

O Kristus, jo oanwêzichheid

sill’ wy ferearje\_yn ivichheid.

Halleluja.

**Ferkundiging**

**Oargelspul troch de oargelist**

**Liet 566: 1- 6 - Midden yn’e dea, binn’ wy yn it libben**

**1.** Midden yn ’e dea

binn’ wy yn it libben,

want Ien brekt it brea,

dielt mei ús it libben

midden yn ’e dea.

**2.** Dea sit ús yn ’t bloed,

dea is om ús hinne,

mar Hy jout ús moed,

dat wy libje kinne

mei de dea yn ’t bloed.

**3.** Dat wy út ’e dea

wer ta ’t libben rize,

ite fan it brea

dat Hy joech as spize

midden yn ’e dea.

**4.** Lampe foar ús foet,

ljocht oer al ús wegen,

jou ús libbensmoed

mei de dea foar eagen,

mei de dea yn ’t bloed.

**5.** Jezus, út ’e dea

opstien om te libjen,

wês foar ús it brea,

dat wy yn Jo libje

midden yn ’e dea.

**6.** Wês foar ús de wyn,

dat wy fan Jo drinke.

**Blad 2**

Pine­\_en sear ferdwynt

as we\_yn Jo fersinke:

nim ús by Jo yn.

**TSJINST FAN DE GEBEDEN EN JEFTEN**

**Gebeden, ôfsletten mei it bidden fan it ‘Us Heit’**

Us Heit yn ’e himel,

lit jo namme hillige wurde.

Lit jo keninkryk komme.

Lit jo wil dien wurde op ierde likegoed as

yn ’e himel.

Jou ús hjoed ús deistich brea.

En ferjou ús ús skulden

sa’t wy ús skuldners ek ferjûn ha.

En bring ús net yn fersiking,

mar ferlos ús fan ’e kweade.

Want jowes is it keninkryk en de krêft

en de hearlikheid yn ivichheid. Amen.

**Slotliet: 835: 1 – 4** **- Jezus, gean ús foar - steande**

**1.** Jezus, gean ús foar

en wiis ús it spoar.

Wy sill’ net ferdwale kinne

om’t wy altyd by Jo binne.

Bring ús oan jo hân

yn it Heitelân.

**2.** Falt de reis ús lang,

binn’ wy lyts en bang,

jou ús krêft om alle dagen

achter Jo ús krús te dragen.

Nei it krús de kroan,

nei de nacht de moarn.

**3.** Suchtet hjir ús hert

ûnder eigen smert;

of ha wy om oaren pine,

lit ús dan de treast wer fine:

yn jo hoed en noed

komt it ienkear goed.

**4.** Yn ’e woestenij,

Hear, bliuw ús neiby,

wol ús treaste, wol ús seingje

oant ús wegen ienkear einigje.

Is de reis folbrocht,

draach ús yn jo ljocht.

**Seine, ôfsletten mei it songen ‘Amen’ 3x**